**NOTĂ INFORMATIVĂ**

**la proiectul hotărârii Guvernului cu privire la aprobarea**

**Metodologiei de calculare a tarifelor la serviciile prestate de către**

**Agenția Națională pentru Siguranța Alimentelor**

**Autorii proiectului**

Prezentul proiect de hotărâre a fost elaborat de către Ministerul Agriculturii, Dezvoltării Regionale și Mediului în colaborare cu Agenția Națională pentru Siguranța Alimentelor și Proiectul TWINNING MD 12 ENPI AG 01 16 CRIS nr.2016/380-418 “Suport pentru Agenția Națională pentru Siguranța Alimentelor a Republicii Moldova”, în scopul implementării unui mecanism unic privind aplicarea tarifelor pentru serviciile prestate de Agenția Națională pentru Siguranța Alimentelor (în continuare - Agenția).

**Condiţiile ce au impus elaborarea proiectului actului normativ şi finalităţile urmărite**

Proiectul hotărârii nominalizate a fost elaborat în temeiul art. 39 alin.(4), (5) a Legii nr.221-XVI din 19 octombrie 2007 „Privind activitatea sanitar-veterinară”, Legii nr.119-XV din 22 iunie 2004 “Cu privire la produsele de uz fitosanitar şi la fertilizanţi”, Legii nr.228 din 23 septembrie 2010 “Cu privire la protecţia plantelor şi la carantina fitosanitară” și pct. 16, subpct. 3), lit.b) al Hotărîrii Guvernului nr.600 din 27 iunie 2018 “Cu privire la organizarea și funcționarea Agenției Naționale pentru Siguranța Alimentelor”.

Proiectul are menirea de a stabili un mecanism unic de calcul al tarifelor pentru serviciile prestare de Agenție și includerea acestora într-un Nomenclator unic al serviciilor prestate contra plată.

Necesitatea aprobării Metodologiei de calcul este argumentată de faptul că prin Legea nr.185 din 21 septembrie 2017 “Pentru modificarea și completarea unor acte legislative” a fost abrogată anexa nr.1 la Legea nr.221-XVI din 19 octombrie 2007 „Privind activitatea sanitar-veterinară”, care prevedea tarife pentru serviciile prestate de către medicii veterinari oficiali, investigațiile efectuate de către I.P ”Centrul Republican de Diagnostică Veterinară”, serviciile prestate de către medicii veterinari de liberă practică împuterniciți șiserviciile de expertiză, examinare şi evaluare în vederea înregistrării produselor de uz veterinar.

Totodată, această necesitate reiese și din faptul că serviciile prestate de către Agenție sunt reglementate de un ansamblu de acte normative prin care nu este stabilită o metodă de calcul unică a costului serviciului prestat.

Astfel, proiectul metodologiei înaintate stabilește principiile generale de calculare a tarifelor care ar putea fi utilizate de către toate instituțiile prestatoare de servicii publice, în contextul în care calcularea directă a tarifelor în baza unor prevederi și formule generale este dificilă pentru unele instituții.

Experții Proiectului de asistență externă TWINNING ”Suport pentru Agenția Națională pentru Siguranța Alimentelor din Republica Moldova” au analizat actele prin care sunt reglementate domeniile de activitate a Agenției și nivelul de compatibilitate a acestora cu legislația europeană, stabilind că costul serviciilor prestate de către Agenție trebuie elaborat în conformitate cu prevederile Regulamentului (CE) nr.882/2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor și a Directivei 2000/29/CE privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate.

Tarifele expuse în Nomenclatorul vor fi percepute de la operatorii economici din domeniul alimentar și deținătorii de animale.

**Principalele prevederi ale proiectului şi evidenţierea elementelor noi**

Prezenta Metodologie stabilește modul de calculare a tarifelor la serviciile prestate contra plată persoanelor fizice și juridice, prestate de către Agenția Națională pentru Siguranța Alimentelor.

Totodată la proiectul de hotărîre înaintat se anexează și Nomenclatorul serviciilor și tarifele pentru serviciile prestate, care au fost calculate în baza formulelor de calcul expuse în proiectul Metodologiei.

**Fundamentarea economico-financiară**

Implementarea prevederilor proiectului nu necesită cheltuieli financiare suplimentare din bugetul de stat.

**Modul de încorporare a actului în cadrul normativ în vigoare**

Odată cu aprobarea Metodologiei date și Nomenclatorului serviciilor prestate de către Agenția Națională pentru Siguranța Alimentară și Tarifele acestora, vor fi modificate următoarele acte normative:

1. Legea nr. 190-XIII din 19 iulie 1994 cu privire la petiţionare *(republicată în Monitorul Oficial, 2003, nr. 6-8, art. 23);*
2. Legea nr. 371-XIII din 15 februarie 1995 privind selecţia şi reproducţia în zootehnie *(republicată în Monitorul Oficial, 2010, nr. 52-53,  art. 160);*
3. Legea nr. 1100-XIV din 30 iunie 2000 cu privire la fabricarea şi circulaţia alcoolului etilic şi a producţiei alcoolice *( Monitorul Oficial, 2010, nr. 98-99, art. 293 );*
4. Legea nr. 105-XV din 13 martie 2003 privind protecţia consumatorilor *(republicată în Monitorul Oficial, 2011, nr. 176-181, art. 513 );*
5. Legea 119- XV din 22 iunie 2004 cu privire la produsele de uz fitosanitar şi la fertilizanţi *(Monitorul Oficial, 2004, nr. 100-103,  art. 510);*
6. Legea nr. 70-XVI din 30 martie 2006 apiculturii *(republicată în Monitorul Oficial, 2010, nr. 247-251,  art. 754);*
7. Legea nr. 33-XVI din 24 februarie 2006 privind depozitarea cerealelor şi regimul certificatelor de depozit pentru cereale *(Monitorul Oficial, 2006, nr. 75-78, art. 310);*
8. Legea nr. 221-XVI din 19 octombrie 2007 privind activitatea sanitar-veterinară *(republicată Monitorul Oficial, 2013, nr. 125-129 , art. 396);*
9. Legea nr. 160 din 22 iulie 2011 privind reglementarea prin autorizare a activităţii de întreprinzător *(Monitorul Oficial, 2011,nr. 170-175,  art. 494)*
10. Legea nr. 228 din 23 septembrie 2010 cu privire la protecţia plantelor şi la carantina fitosanitară *(Monitorul Oficial, 2010, nr. 241-246, art. 748);*
11. Legea nr. 131 din 8 iunie 2012 privind controlul de stat asupra activităţii de întreprinzător *(Monitorul Oficial, 2012, nr. 181-184, art. 595 );*
12. Legea nr. 50 din 28 martie 2013 cu privire la controalele oficiale pentru verificarea conformităţii cu legislaţia privind hrana pentru animale şi produsele alimentare şi cu normele de sănătate şi de bunăstare a animalelor *(Monitorul Oficial, 2013, nr. 122-124,  art. 383);*
13. Hotărîrea Guvernului nr.158 din 14 februarie 2007 cu privire la aprobarea Nomenclatorului lucrărilor executate şi serviciilor prestate, contra plată, de către instituţiile subordonate Ministerului Agriculturii şi Industriei Alimentare şi a modului şi direcţiilor de utilizare a mijloacelor special *(Monitorul Oficial, 2007, nr. 25-28  art. 175);*
14. Hotărîrea Guvernului nr.1209 din 18 noiembrie 2007 cu privire la prestarea serviciilor de alimentaţie publică *(Monitorul Oficial, 2007, nr. 180-183, art. 1281);*
15. Hotărîrea Guvernului nr.839 din 17 decembrie 2009 pentru aprobarea unor Norme sanitar-veterinare privind mişcarea necomercială a animalelor de companie *(Monitorul Oficial, 2009, nr. 193-196, art. 949);*
16. Hotărîrea Guvernului nr. 1004 din 25 octombrie 2010 cu privire la aprobarea Metodelor de prelevare a probelor pentru controlul oficial al reziduurilor de pesticide de pe şi din plante şi produse de origine vegetală și animal *(Monitorul Oficial, 2010, nr. 214-220, art. 1125   );*
17. Hotărîrea Guvernului nr.115 din 08 februarie 2013 privind controlul nitraţilor în produsele alimentare de origine vegetală *(Monitorul Oficial, 2013, nr. 31-35, art. 160 );*
18. Hotărîrea Guvernului nr. 208 din 20 martie 2013 cu privire la aprobarea Metodelor de prelevare a probelor pentru determinarea nivelului de micotoxine în produsele alimentare *(Monitorul Oficial, 2013, nr. 64-68, art. 262).*

**Analiza Impactului de Reglementare**

În conformitate cu Legea nr.235-XVI din 20.07.2006 cu privire la principiile de bază de reglementare a activităţii de întreprinzător, va fi elaborată Analiza Impactului de Reglementare la proiectul hotărârii Guvernului cu privire la aprobarea Metodologiei de calculare a tarifelor la serviciile prestate de către Agenția Națională pentru Siguranța Alimentelor.

**Secretar general de stat Iurie UȘURELU**

*Ex: Cravcesco Maria*

*Mereuță Albina*

*Tel: 022 294 709*

*022 204 585*